Τόπος Τεχνών Χώρα

«Μαγεία που τη ζεις» - Sankara The Illusionist
2018-06-29 21:00 (Europe/Moscow) | Φθιώτιδας
Σε περίπτωση βροχής η παράσταση θα δοθεί στην κλειστή αίθουσα της «Χώρας»
Ένα μοναδικό ψυχαγωγικό θέαμα ψευδαισθήσεων, ένα ρεσιτάλ performance επί σκηνής, ένα φαντασμαγορικό show για μικρούς και μεγάλους.

Εκεί που η καρδιά σας δονείται έντονα κι αδιάκοπα…
Εκεί που το μυστήριο σας τυλίγει απαλά και καθηλωτικά…
Εκεί που η αντίληψή σας ακροβατεί μεταξύ φαντασίας και πραγματικότητας…
Εκεί, βρίσκεται ο μεγάλος Έλληνας illusionist Sankara…Ειδικότητα του, να φτάνει την αδρεναλίνη σας στα ύψη, να παίζει παιχνίδια με τον χρόνο, να υπερπηδά τα φυσικά -ανθρωπίνως δυνατά – όρια και να μαγνητίζει το μυαλό σας σε κάθε του show.
Ο γνωστός σε όλους Sankara, αποδεικνύει κάθε φορά πως μπορεί να αγγίξει το…αόρατο, να «δει» την σκέψη σας, να «αφουγκραστεί» το μυστικό σας. Όντας χαρισματικός, έκανε σκοπό της ζωής του να μοιραστεί μαζί σας το μυστήριο του υπερφυσικού.
Από το show του δεν λείπουν τα εντυπωσιακά stage illusions! Μην ξαφνιαστείτε όταν εκείνη η παρτενέρ, που βρίσκεται μπροστά σας στην σκηνή, ε-ξ-α-φ-α-ν-ί-ζ-ε-τ-α-ι από τα μάτια σας και βρίσκεται να σας χαιρετά στο πίσω μέρος του θεάτρου!
Δεν θα πιστεύετε στα μάτια σας όταν θα δείτε τα αντικείμενα να ταξιδεύουν στο χρόνο.. τα παλαιά να γίνονται καινούργια και το αντίστροφο!
Θα έχετε την ευκαιρία να ζήσετε αυτή την εμπειρία «από μέσα», ως συνεργός του Sankara, θα μπορέσετε να λάβετε πρωταγωνιστικό ρόλο στην τελετουργία πάνω στην σκηνή!
Αυτά κι άλλα απίθανα οπτικά θεάματα θα σας καθηλώσουν και θα σας παρασύρουν να αποδράσετε από τη λογική και να γίνετε συνοδοιπόροι σε ένα ταξίδι μαγείας… με οδηγό σε αυτό το ταξίδι τον Sankara, ο οποίος μαζί με τους συνεργάτες του υπόσχονται ένα show Μαγείας, αποκαλύψεων και κορυφώσεων, ικανό να καταπλήξει θεατές κάθε ηλικίας!

Τιμές εισιτηρίων:
Προπώληση: 8 €
Πόρτα: 10 €
Προπώληση εισιτηρίων:
Τόπος Τεχνών «Χώρα» (Λελέικα Υπάτης, τηλ.2231051075) και Γραφεία Φεστιβάλ Οίτης (Αντιγόνης 7, Λαμία – πλησίον Δημοτικού Θεάτρου. Ανοικτά 10.00 – 18.00 καθημερινά εκτός Κυριακής, τηλ.2231043333)

For privacy reasons YouTube needs your permission to be loaded.I Accept

«Camp κατασκευών αυτοσχέδιων παιχνιδιών »
2018-06-28 09:00 - 13:30 (Europe/Moscow) | Φθιώτιδας
Ώρα προσέλευσης 9 πμ , ώρα αποχώρησης 1.30 μμ.
Κόστος συμμετοχής 8 ευρώ
( συμπεριλαμβάνεται δεκατιανό χυμός, τοστ ή σουβλάκι, παγωτό ).

«Και χωρίς τα φτερά δε φοβάμαι…» Βασίλης Σκουλάς & Παντελής Θαλασσινός - ΑΝΑΒΑΛΛΕΤΑΙ
2018-06-27 21:30 (Europe/Moscow) | Φθιώτιδας
Ενημέρωση από την παραγωγή και το Φεστιβάλ Οίτης: Εξαιτίας της σφοδρής κακοκαιρίας, που προβλέπεται και για την περιοχή της Υπάτης για την Τετάρτη 27 Ιουνίου, η συναυλία μας, αναβάλλεται και μεταφέρεται στις 26 Ιουλίου.
Μια μοναδική μουσική συνάντηση των δύο μεγάλων τραγουδοποιών κι ερμηνευτών, μια ξεχωριστή σύμπραξη μέσα από τις φωνές και τα τραγούδια τους, που χαράσσουν τις εικόνες, τις μνήμες, τα συναισθήματα μας εδώ και πολλά χρόνια…
Μια μοναδική μουσική συνάντηση των δύο μεγάλων τραγουδοποιών κι ερμηνευτών, μια ξεχωριστή σύμπραξη μέσα από τις φωνές και τα τραγούδια τους, που χαράσσουν τις εικόνες, τις μνήμες, τα συναισθήματα μας εδώ και πολλά χρόνια…
Τραγούδια με τόσο έντονα αρώματα Ελλάδας, εκεί που η Κρήτη συναντά το Αιγαίο και τα Επτάνησα, εκεί που οι Κυκλάδες σμίγουν με τη Μακεδονία και την Ήπειρο, εκεί που η Ρούμελη βρίσκει τη Σμύρνη…
Ο Βασίλης και ο Παντελής με την εμβληματική καλλιτεχνική τους ιδιοσυγκρασία, ο Θαλασσινός και ο Σκουλάς με τη συνέπεια και τη σταθερότητα, που διακρίνει τη διαρκή ενεργή τους παρουσία στο χώρο της ελληνικής μουσικής μα και στους αγώνες της ελληνικής κοινωνίας. Τα Σμυρνέικα τραγούδια περπατούν και πετούν πλάι στον Ήλιο Θεό, οι Γωνιές παίρνουν φωτιά και σβήνουν σε Καράβια χιώτικα, η Δροσοσταλίδα γίνεται Εισιτήριο στην τσέπη μας, το Ανάθεμά σε ακούγεται έως της Γραμβούσας τ’ακρωτήρι, τα Μαύρα μας μάτια Κρατούν για το τέλος το πιο μεγάλο μίσος, του Παραδείσου η Λεμονιά ενώνεται με το γλυκό Μανταρίνι, ενώ το Βαθύ ποτάμι του έρωτα φθάνει εώς τις Χανιώτικες Μαδάρες, τα Λασιθιώτικα βουνά και τις κορφές του Ψηλορείτη…
Ο Βασίλης Σκουλάς και ο Παντελής Θαλασσινός, μας ταξιδεύουν στα πέλαγα των πιο γνωστών τους τραγουδιών, επιφυλάσσοντας μας παράλληλα πολλές εκπλήξεις μέσα από την κοινή σκηνική τους παρουσία, με την ανάγκη κι επιθυμία να μας αφήσουν πολλά “γλυκά” σημάδια της σύμπραξης τους, στις καρδιές και τις σκέψεις μας…
Παντελής Θαλασσινός-Βασίλης Σκουλάς: Μια συναυλιακή εμπειρία, που μας καλούν όλους κι όλες να τη μοιραστούμε, να τη βιώσουμε και να την τραγουδήσουμε μαζί τους!

Μαζί τους σ’αυτό το μοναδικό μελωδικό ταξίδι, οι ξεχωριστοί μουσικοί και τεχνικοί τους:
Πέτρος Βαρθακούρης κοντραμπάσο,
Σωτήρης Μαργώνης βιολί,
Πάνος Δημητρακόπουλος κανονάκι,
Λευτέρης Χαβουτσάς κλασική κιθάρα,
Φίλιππος Λευκαδίτης τύμπανα, κρουστά,
Γιάννης Σπαχής λαούτο,
Μιχάλης Κονταξάκης μαντολίνο,
Γιώργος Καρυώτης και Ευτύχιος Γιαννακούρας σχεδιασμός ήχου-ηχοληψία

Με την υποστήριξη του Συλλόγου Κρητικών Φθιώτιδας

Επιμέλεια ηχητικής εγκατάστασης: Τίμος Βροντάκης – TIM SOUND
Φωτογραφίες: Γιώργος Σπανός, Γιάννης Κανελλόπουλος
ARTWORK: Λευτέρης Γεωργάκης
Παραγωγή: Notebook – Άρης Αναγνωστόπουλος | www.notebookgroup.gr, www.facebook.com/notebookgroup

Οι πόρτες ανοίγουν στις 20.30

Τιμές εισιτηρίων:
Προπώληση: 12€
Πόρτα: γενική είσοδος 15€ , φοιτητικό/μαθητικό/ανέργων/ΑΜΕΑ 12€

Προπώληση εισιτηρίων:
Ηλεκτρονικά στο www.viva.gr , τηλεφωνικά στο 11876, στα καταστήματα: Seven Spots, Media Markt, Reload Stores, Ευριπίδης βιβλιοπωλεία, Viva kiosk και
Τόπος Τεχνών «Χώρα» – Λελέικα Υπάτης,Τηλ. επικοινωνίας: 2231051075
Γραφεία Φεστιβάλ Οίτης ( Αντιγόνης 7, Λαμία – πλησίον του Δημοτικού Θεάτρου. Ανοικτά 10.00 – 18.00 καθημερινά εκτός Κυριακής.Τηλ. επικοινωνίας: 2231043333)

«Camp αυτοσχέδιων μουσικών οργάνων – ηχοιστορίες»
2018-06-26 00:00 (Europe/Moscow) | Φθιώτιδας
Σύντομα περισσότερες πληροφορίες….

Νάνα Σιμόπουλος world jazz live
2018-06-22 21:30 (Europe/Moscow) | Φθιώτιδας
Η Ελληνοαμερικανίδα Nana Simopoulos, έχοντας στο ενεργητικό της σπουδαία καριέρα, πλούσια δισκογραφία και συνεργασίες με μεγάλα ονόματα της παγκόσμιας τζαζ σκηνής, έρχεται στο Φεστιβάλ Οίτης
ΣΥΝΤΕΛΕΣΤΕΣ:
Nανα Σιμόπουλος: σιτάρ, κιθάρα, φωνή
Caryn Heilman: πλήκτρα, κρουστά, φωνητικά
Mάνος Λούτας: μπάσο
Σόλης Μπαρκί: κρουστά φωνητικά

H Νάνα Σιμόπουλος είναι σήμερα στην πρώτη γραμμή της World Jazz μουσικής σκηνής. Τόσο επί σκηνής όσο και στις ηχογραφήσεις της, συνδυάζει επιδέξια ήχους και υφές από όλο τον κόσμο, συναρπάζοντας τα ακροατήρια παγκοσμίως.
Το πρώτο της άλμπουμ «Pandora’s Blues», 1983 στο οποίο συμμετέχει ο αείμνηστος Charlie Hadenκαθώς επίσης και ο ντράμερ Billy Higgins, απέσπασε τη διάκριση «Critic’s Choice» του περιοδικού DOWNBEAT. Ο αείμνηστος Ινδός Μάστερ του σαράνγκι Ustad Sutan Khan την συνοδεύει τρεις κυκλοφορίες της, «After The Moon», 1997, «Daughters Of The Sun», 2001, το οποίο και αποτέλεσε το Νο 1 στα NAV New Age και στα ραδιοφωνικά παγκόσμια charts, καθώς επίσης και στην τελευταία της κυκλοφορία «Skins».
Μετά τις επιτυχίες το Montreux Jazz Festival της Ελβετίας και τη συμμετοχή της στη συλλογή τωνCD τους «Live at the B&W Montreux Music Festival, Vol. II», η εμφάνισή της στο ElectronicFestival της Βαρσοβίας, τον Οκτώβριο του 2007, απέσπασε αξιοσημείωτα μεγάλη προσέλευση.
Έχει παίξει στο Symphony Space, κατά τη διάρκεια της εκδήλωσης της Joni Mitchell «Wall-to-Wall», μαζί με την Lauren Flanigan, ντίβα της Όπερας και στο Kennedy Center, κατά τη διάρκεια του φεστιβάλ «Mary Lou Williams Women in Jazz festival», μαζί με το σεξτέτο της Mary Ann McSweeney.
Το μουσικό της σύνολο World Music of Nana, έπαιξε στο Rubin Museum of Art με τον μεγάλο Βραζιλιάνο κρουστό Café Da Silva και στο Merkin Hall του Lincoln Center με τον Ustan SultanKhan στο σαράνγκι καθώς επίσης και τον David Liebman στο σαξόφωνο. Το Σεπτέμβριο του 2011 διηύθυνε 40 μουσικούς από το Θιβέτ, την Ινδία, την Τουρκία, την Αφρική, το Ισραήλ και την Ελλάδα σε μια μνημοσυνιακή τελετή της 9/11 στον Καθεδρικό ναό του Αγίου Ιωάννη του Θεολόγου στη Νέα Υόρκη, σε μια πρωτότυπη σύνθεση η οποία ονομάστηκε «Θα σε θυμηθώ» – «I willremember you». Επί του παρόντος, εμφανίζεται δίνοντας παραστάσεις και συναυλίες με το Μουσικό της Σχήμα World Jazz Music of Nana.
Στο νέο άλμπουμ της Νάνας «Skins» συμμετέχει ο Dave Liebman στο σαξόφωνο, ο αείμνηστοςUstad Sutan Khan στο σαράνγκι και ο Royal Hartigan στα ντραμς, μαζί με μουσικούς από την Ελλάδα, τη Μασαχουσέτη και τη Νέα Υόρκη. Το «Skins» αποτελείται από οκτώ πρωτότυπα μουσικά έργα της Νάνας Σιμόπουλος, τα οποία εκτελούνται έξοχα ερμηνευμένα από ένα Τζαζ μουσικό σχήμα παγκοσμίου κύρους, απαρτιζόμενο από μουσικούς υψίστου επιπέδου, συμπεριλαμβανομένου του Αμερικανού σαξοφωνίστα Dave Liebman και του Ustad Sultan Khan, Master του Ινδικού σαράνγκι.To υλικό του πανέμορφα ηχογραφημένου άλμπουμ, αντλείται από πλούσιες πηγές και έχει επιρροές που εκτείνονται ανά αιώνες, σε κάθε μήκος και πλάτος του πλανήτη, με τη συνθέτρια να κάνει αναφορές σε διάφορες κουλτούρες, αλλά και στο ίδιο της το παρελθόν.
Recognition:
Skins:
Number #1 on CMJ reporting radio WERU in Maine, USA.”
Picks Best of 2016 Jazz Blues Rock Magazine, Athens Greece

Περισσότερα για τη Νάνα Σιμόπουλος στην επίσημη ιστοσελίδα της www.nana.net.

Τιμές εισιτηρίων:
Προπώληση: 10€
Πόρτα: 12€

Προπώληση εισιτηρίων:
Τόπος Τεχνών «Χώρα» (Λελέικα Υπάτης, τηλ.2231051075) και Γραφεία Φεστιβάλ Οίτης (Αντιγόνης 7, Λαμία -πλησίον Δημοτικού Θεάτρου. Ανοικτά 10.00 – 18.00 καθημερινά εκτός Κυριακής,τηλ.2231043333)
For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

Circle-singing workshop με τη Nana Simopoulos.
2018-06-22 13:00 - 16:00 (Europe/Moscow) | Φθιώτιδας
Ένα τρίωρο βιωματικό εργαστήρι τραγουδιού με τη διάσημη ελληνοαμερικανίδα μουσικό της jazz, για αρχάριους και επαγγελματίες
Το βιωματικό εργαστήρι circle-singing προσφέρει χώρο στη δημιουργικότητα μέσω του ήχου και της φωνής.
Προσιτό σε αρχάριους και προκλητικό για προχωρημένους τραγουδιστές, το πρόγραμμα καλεί τους μαθητές να απελευθερωθούν, μέσα από τα εργαλεία του αυτοσχεδιασμού και της φαντασίας.
Τον όρο circle-singing εισήγαγε ο Bobby McFerrin, μουσικός, τραγουδιστής και μαέστρος, ο οποίος κατά την διάρκεια της πολυετούς παρουσίας του σαν σόλο καλλιτέχνης, δημιούργησε τους φωνητικούς κύκλους, δημιουργώντας σχέσεις μεταξύ του κοινού, ερωτήσεις και απαντήσεις μέσω αρμονιών και ρυθμού.
Αυτά τα κυκλικά τραγούδια που συνδυάζονται με χορωδιακά τραγούδια, όχι μόνο δημιουργούν όμορφη μουσική, αλλά καλλιεργούν μια βαθιά αίσθηση χαράς καθώς επίσης και το αίσθημα του “ανήκειν”.
Η τεχνική των circle-singing (κυκλικών τραγουδιών) χτίζει τις βάσεις της μουσικής, σε συνδυασμό με την αρμονία, την ρυθμική ακρίβεια και την ακουστική ακρίβεια. Επίσης καλλιεργεί και αναπτύσσει τις παραδοσιακές ικανότητες που χρειάζονται για το τραγούδι, όπως η μείξη, η ισορροπία, η τονικότητα και η ευαισθησία.
Η Nana Simopoulos έχει σπουδάσει με τους Bobby McFerrin, Joey Blake, Rhiannon, David Worm και άλλους και μεταφέρει αυτή την τεχνική των circle-singing σε ολόκληρο τον κόσμο.
Αυτό το πρόγραμμα circle-singing (κυκλικών τραγουδιών) είναι πολύτιμο για τους τραγουδιστές και μουσικούς όλων των επιπέδων, για δασκάλους και για οποιονδήποτε ενδιαφέρεται να δημιουργήσει μια κοινότητα, βασισμένη στην εμπιστοσύνη, μια βιωματική εμπειρία με βάση τη δημιουργικότητα που αγκαλιάσει τη ζωή σε όλο της το μεγαλείο.
Κάθε τραγούδι, κάθε φωνή έχει μια θέση στον κύκλο!

Κόστος συμμετοχής : 20 ευρώ
Διάρκεια workshop: 3 ώρες
Τηλέφωνο κράτησης συμμετοχής 6936994980
Δωρεάν παρακολούθηση βραδινής παράστασης της Nana Simopoulos

«Camp ζαχαροπλαστικής»
2018-06-21 00:00 (Europe/Moscow) | Φθιώτιδας

Σωκράτης Μάλαμας & Θανάσης Παπακωσταντίνου live
2018-06-20 21:30 (Europe/Moscow) | Φθιώτιδας
Με Μάλαμα και Παπακωσταντίνου ξεκινά το φετινό Φεστιβάλ Οίτης, στα Λελέικα Υπάτης!

Εδώ και 12 χρόνια ο Τόπος Τεχνών «Χώρα» φιλοξενεί το μεγαλύτερο φεστιβάλ της περιοχής μας, υπό την αιγίδα του Υπουργείου Πολιτισμού και σε συνεργασία με την Περιφέρεια Στερεά Ελλάδας και τον Δήμο Λαμιέων.
Το Φεστιβάλ Οίτης περιλαμβάνει θεατρικές, χορευτικές, μουσικές παραστάσεις, εικαστικά, σεμινάρια, διαγωνισμούς, συμπόσια κ.α. Παράλληλα, διοργανώνει πλήθος άλλων εκδηλώσεων σε συνεργασία με διάφορους έγκριτους θεσμούς απ’ όλο το κοινωνικό φάσμα που στόχο έχουν την ενημέρωση, την ευαισθητοποίηση και την ουσιαστική παρέμβαση σε κοινωνικά ζητήματα της καθημερινότητας.
Συναυλίες με αγαπημένους τραγουδιστές, θεατρικές παραστάσεις για μικρούς και μεγάλους, αφιερώματα, εκθέσεις, κινηματογράφος αλλά και εκπαιδευτικά προγράμματα συμπεριλαμβάνονται στις πάνω από 50 εκδηλώσεις του φετινού καλοκαιριού στο Φεστιβάλ Οίτης 2018.
Η έναρξη του φετινού φεστιβάλ θα γίνει με μια μεγάλη συναυλία: Σωκράτης Μάλαμας και Θανάσης Παπακωσταντίνου ζωντανά στη σκηνή την Τετάρτη 20 Ιουνίου 2018

Θανάσης Παπακωνσταντίνου & Σωκράτης Μάλαμα – «Με Στόμα Που Γελά»
Τετάρτη 20 Ιουνίου 2018
Ώρα έναρξης 21.30
Ο νέος δίσκος του Θανάση με ερμηνευτή τον Σωκράτη, που κυκλοφόρησε τον Φεβρουάριο, στάθηκε αφορμή για να αποφασίσουν, σαν έτοιμοι από καιρό, τη σύμπραξη για το φετινό συναυλιακό καλοκαίρι. Ο Θανάσης έχει να εμφανιστεί στη σκηνή κοντά στα δύο χρόνια, τον δε Σωκράτη, όσο και να τον ακούς, δεν χορταίνεις το απαράμιλλο χαλκιδικιώτικο ντουέντε.
Η προσμονή είναι μεγάλη.
Ιουλία Καραπατάκη: τραγούδι
Γιάννης Αντωνιάδης: κλαρίνο
Αποστόλης Γιάγκος: πλήκτρα
Δημήτρης Λάππας: κιθάρες, τζουρά, μπουζούκι
Νίκος Μαγνήσαλης: τύμπανα
Κώστας Παντέλης: ηλεκτρική κιθάρα
Γιάννης Παπατριανταφύλλου: μπάσο
Φώτης Σιώτας: βιολί, βιόλα, τραγούδι
Κυριάκος Ταπάκης: λάούτο, μπουζούκι
Τίτος Καργιωτάκης – Μάκης Πελοπίδας: ηχοληψία
Χρήστος Λαζαρίδης: σχεδιασμός φώτων
Δημήτρης Κατέβας – Αλέξανδρος Κτιστάκης: Τεχνικοί σκηνής

Η προπώληση ξεκίνησε!
Τιμές εισιτηρίων:
Πόρτα: 15€
Προπώληση: 13€
Σημεία προπώλησης:
Τόπος Τεχνών «Χώρα»- Λελέικα Υπάτης
Γραφεία Φεστιβάλ Οίτης – Αντιγόνης 7, Λαμία (πλησίον του Δημοτικού Θεάτρου). Ανοικτά 10.00 – 18.00 καθημερινά εκτός Κυριακής.
Τηλ. επικοινωνίας: 2231051075, 2231043333

«Camp μαγειρικής»
2018-06-19 00:00 (Europe/Moscow) | Φθιώτιδας

«Εργαστήρι κατασκευής Ντεκουπάζ για ενήλικες»
2018-06-13 18:00 - 20:00 (Europe/Moscow) | Φθιώτιδας
ΣΕΜΙΝΑΡΙΟ DECOUPAZE σε Καμβά μαζί με ανάγλυφο κολάζ στη ΧΩΡΑ.
Εργαστήριο για ενήλικες.
Μαθαίνουμε να κάνουμε την τεχνική ντεκουπάζ σε καμβά χρησιμοποιώντας και άλλα υλικά για ένα ανάγλυφο κολάζ.
Ο κάθε συμμετέχων θα πρέπει να φέρει μαζί του το ψαλιδάκι του και το πινέλο ζωγραφικής εάν έχει.
Κόστος συμμετοχής: 15 ευρώ (στην τιμή συμπεριλαμβάνονται και τα υλικά)
Τετάρτη 13 Ιουνίου και ώρα 18:00
Περιορισμένος αριθμός ατόμων κλείστε θέση.
Αν για κάποιο λόγο επιθυμείτε να ακυρώσετε την κράτηση σας παρακαλώ ενημερώστε μας τουλάχιστον μια εβδομάδα νωρίτερα.
Υπεύθυνη Σεμιναρίου: Εύη Μέντζου

«Εργαστήρι κατασκευής μαριονέτας για ενήλικες»
2018-06-11 18:00 - 20:00 (Europe/Moscow) | Φθιώτιδας
Εργαστήριο κατασκευής Μαριονέτας στη ΧΩΡΑ!!!
Σας δείχνουμε βήμα-βήμα πως με απλά υλικά και με έναν εύκολο τρόπο μπορείτε να φτιάξετε μόνη σας μια κούκλα μαριονέτα. Βάλτε το μεράκι και την φαντασίας και ελάτε σ’ένα δίωρο εργαστήριο κατασκευής μαριονέτας και εμείς σας βάζουμε τα υλικά.
Κόστος συμμετοχής: 15 ευρώ
Δευτέρα 11 Ιουνίου και ώρα 18:00
Περιορισμένος αριθμός θέσεων κλείστε θέση.
Αν για κάποιο λόγο επιθυμείτε να ακυρώσετε την κράτηση σας παρακαλώ ενημερώστε μας τουλάχιστον μια εβδομάδα νωρίτερα.
Υπεύθυνη εργαστηρίου: Εύη Μέντζου.

«BELLE ARTE FOR KIDS »
2018-06-05 00:00 - 2018-06-10 00:00 (Europe/Moscow) | Φθιώτιδας

Η Φωτεινή Βελεσιώτου ζωντανά στη «Χώρα»
2018-05-11 21:30 (Europe/Moscow) | Φθιώτιδας
Μαζί της ο Σωτήρης Μπαλλάς
Η Φωτεινή Βελεσιώτου στο Γύαλινο Μουσικό Θέατρο για δύο μόνο παραστάσεις, κλείνοντας έτσι μια πολύ δυνατή σεζόν με παραστάσεις σε όλη την Ελλάδα.Αυτή την περίοδο τη βρίσκουμε παράλληλα στο στούντιο να ηχογραφεί τη νέα της δισκογραφική δουλεία δείγμα της οποίας θα ακούσουμε σε αυτές τις εμφανίσεις. Με ανανεωμένο πρόγραμμα και νέες μουσικές αναζητήσεις εκτός απο τα αγαπημένα «μέλισσες»,«διόδια», «στάχτη»,φέρνει στο προσκήνιο τραγούδια της προσωπικής της δισκογραφίας που εχουν αδικηθεί. Στο δεύτερο μέρος της παράστασης δίνει έμφαση στο λαϊκό ρεπερτόριο με τραγούδια σπούδαιων συνθετών όπως ο Άκης Πάνου, ο Βασίλης Τσιτσάνης, ο Απόστολος Καλδάρας, ο Γιώργος Ζαμπέτας, κ.α.
Δίπλα της ο νέος ταλαντούχος τραγουδιστής Σωτήρης Μπαλλάς που ήδη προετοιμάζει την πρώτη του ολοκληρωμένη δισκογραφική δουλειά και ο οποίος με τις ερμηνείες του εκφράζει ολοκληρωμένα τον επίκαιρο λόγο των ποιητών στην ελληνική μουσική.
Επίσης μαζί της σταθεροί συνταξιδιώτες τα τελευταία χρόνια ο Νίκος Παπαναστασίου στην ενορχήστρωση, το πιάνο και τοακορντεόν, ο Γιώργος Καραμφίλλης στο μπουζούκι, τον τζουρά και τον μπαγλαμά,ο Διονύσης Μακρής στο κοντραμπάσο και στα τύμπανα ο Θωμάς Κωστούλας.

Τιμές εισιτηρίων:
Προπώληση: 12€
Πόρτα: 15€
Προπώληση – κρατήσεις τηλεφωνικά στο 2231051075

https://www.youtube.com/watch?v=MlcTsQky_58

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

«Το Σόλο του Φίγκαρω», του Γιάννη Σκαρίμπα
2018-05-06 21:00 (Europe/Moscow) | Φθιώτιδας
Η «Χώρα» φιλοξενεί τον θεατρικό μονόλογο “Το Σόλο του Φίγκαρω” του Γιάννη Σκαρίμπα (1893 – 1984). Μια θεατρική διασκευή του ομώνυμου μυθιστορήματος που εκδόθηκε το 1939.
Ένα από τα σημαντικότερα λογοτεχνικά έργα της Ελλάδας και ιδιαίτερα της Γενιάς του Τριάντα.
Ηθοποιός: Θοδωρής Πεντίδης
Διασκευή – Σκηνοθεσία: Λάμπρος Ντούσικος
“…Ναι είπα θα φύγω. Θα φύγω σε μια πόλη δίχως φώτα, σε μια πρωτεύουσα ακατοίκητη που να τρέμει τυφλή μες στ’ αυτί μου. Πήγαινα να ονειρευτώ τα μαλλιά της. Τραβώντας κατά κει που θα νύσταζα, ήσαν σαν τους ουρανούς να φιλούσα …αλλά σκέφτηκα… τα δρομολόγια άλλαξαν κι έχουν οι κήποι νυστάξει”.

Στο “Σόλο του Φίγκαρω” ο Αντώνης Σουρούπης ερωτεύεται τη Νίνα Δολόξα μια κοπέλα – ιδέα – κούκλα, κανείς δεν ξέρει. Αυτή βρίσκει το τέχνασμα για την αυτοκτονία της. Τον πείθει ότι έχει μια ολόιδια στην εμφάνιση αδελφή, η οποία είναι βιόλα. Του είπε ότι “τη λένε Λουίζα, όπως θα’λεγε: απειρον”. Ο ήρωας εμμονικά θέλει να την ακούσει να παίζει το τρίτο σόλο του Φίγκαρω στο φλάουτο και η ίδια η ηρωίδα του δίνει το κλειδί – που έχει σχήμα στιλέτου – με το οποίο την κουρδίζει. Στην προσπάθειά του να ακούσει μουσική, ο ήρωας άθελά του σκοτώνει τον έρωτά του ή την ιδέα του έρωτά του. Ή μάλλον, σκοτώνει την τελευταία του προσπάθεια να φύγει “όξ΄ από τα όρια του κόσμου”, και έτσι όλοι, από θύτες γίνονται θύματα. Καταλήγει κλεισμένος στο φρενοκομείο, γράφοντας κάτι “φρίξον ήλιε” στιχάκια για το βαπόρι των ονείρων του, το υπερωκεάνιο “Αποίκια”.

Μια ποιητική πραγματεία – κριτική σε όσα βαραίνουν την καθαρή αίσθηση, την ανεπιτήδευτη σκέψη και την απλή θέαση της ζωής. Μιας ζωής-περιτύλιγμα ωσάν δώρο με “κορδέλλες φανταιζί” που ποτέ μάλλον δεν θα δούμε τι κρύβει μέσα του. Ένα έργο που στοχεύει στο “ντίγκισμα” των απλούστερων χορδών της ύπαρξής μας, που πιάνει το νήμα από τις πρωτόλειες εκφραστικές ανάγκες τόσο του ηθοποιού όσο και του θεατή.

Ώρα έναρξης: 21.00
Τιμές εισιτηρίων:
Φοιτητικό-ανέργων : 6€
Γενική είσοδος: 10€
Προπώληση – Κρατήσεις εισιτηρίων 22310 51075

ΑΝΑΒΑΛΛΕΤΑΙ - Noriana Irish Quartet LIVE
2018-04-28 21:30 (Europe/Moscow) | Φθιώτιδας
H συναυλία αναβάλλεται και θα πραγματοποιηθεί το καλοκαίρι, στα πλαίσια του 12ου Φεστιβάλ Οίτης
Οι Noriana είναι ένα γυναικείο κουαρτέτο που αγαπά την Ιρλανδική μουσική παράδοση και συνέλλεξε κάποιες από τις ομορφότερες μελωδίες και τραγούδια της: ιρλανδικούς χορούς όπως reels, jigs και polkas, τραγούδια που μιλούν για την αγάπη, τον αποχωρισμό, την ξενιτιά, το ουίσκυ.
Το λαούτο στη θέση της κιθάρας, το νταούλι και το καχόν στη θέση του bodhrán καθώς και το διαφορετικό μουσικό υπόβαθρο του κάθε μέλους των Noriana έχουν συμβάλλει στην διαμόρφωση ενός ξεχωριστού, φρέσκου και ζωηρού ηχοχρώματος.
Οι Noriana είναι οι:
Ειρήνη Τριανταφυλλίδη, λαούτο – φωνή
Ελευθερία Πολογεώργη, φλάουτο
Μιμή Μουρατίδου, βιολί
Νατάσα Παυλάτου, νταούλι – καχόν
Τιμή προπώλησης: 10€ – συμπεριλαμβάνεται ένα ποτήρι κρασί και ιρλανδέζικα μεζεδάκια
Προπώληση – Kρατήσεις τηλεφωνικά στο 2231051075

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

www.noriana.com
www.facebook.com/norianaband
www.youtube.com/norianaband

Το συγκρότημα POLIS Ensemble ζωντανά στη «Χώρα»
2018-04-21 21:30 (Europe/Moscow) | Φθιώτιδας
Παραδοσιακά όργανα και μελωδίες της Ανατολής.
Το συγκρότημα POLIS Ensemble ιδρύθηκε τον Δεκέμβριο του 2011 (αρχικά ως Ορχήστρα Ανατολικής Μουσικής ΠΟΛΙΣ) στην Αθήνα. Η λέξη «πόλις» προσπαθεί να φωτογραφίσει τις πόλεις της ανατολικής Μεσογείου, η μουσική παράδοση της οποίας ποτέ δεν έπαψε να εμπνέει τα μέλη της μπάντας.
Το POLIS Ensemble έχει εμφανιστεί σε σημαντικές αίθουσες συναυλιών (Μέγαρο Μουσικής Θεσσαλονίκης, Αίθουσα Συναυλιών «Φίλιππος Νάκας», Saint-paul du Pirée, Église des Carmes à Bruxelles), έχει προσκληθεί σε πολλά ελληνικά φεστιβάλ (Βυζαντινής Εκκλησιαστικής και Κοσμικής Μουσικής-Σάμος, Παλαιολόγεια-Πάτρα, Φεστιβάλ των Συνόρων-Αγαθονήσι, Αλεξιάδα-Καστοριά, Βυζαντινή Καστροπολιτεία Μυστρά, Κυθήρων, κ.α.) και έχει ταξιδέψει στις Βρυξέλλες έπειτα από πρόσκληση της Μητρόπολης Βελγίου.
Κατά τη διάρκεια των πέντε τελευταίων ετών, το μουσικό σχήμα είχε τη χαρά και την τιμή να συνεργαστεί δισκογραφικά με τον Χρίστο Τσιαμούλη, την Κατερίνα Παπαδοπούλου, τον Ζαχαρία Καρούνη και τον Κώστα Μήτσιο, καθώς και να συμπράξει επί σκηνής με την Πολυφωνική Χορωδία Πατρών, την Χορωδία της Μουσικής Σχολής Εν Ωδαίς, τον Χρόνη Αηδονίδη, τον σολίστα Μάνο Αχαλινωτόπουλο, τη Νεκταρία Καραντζή, την Αρετή Κετιμέ, την Καίτη Κουλλιάκαι τη Θεοδοσία Στίγκα.
Τον Οκτώβριο του 2017, το σεξτέτο POLIS Ensemble έδωσε το όνομά του στο πρώτο προσωπικό άλμπουμ του συγκροτήματος, με τον Γιώργο Καρυώτη να υπογράφει την ηχητική του επιμέλεια.Με όχημα τη μουσική αισθητική της ανατολικής Μεσογείου, το ηχογράφημα επιχειρεί ένα μουσικό ταξίδι γεμάτο συγκίνηση, αλλά και στιγμές έκστασης, με απροσδιόριστο λιμάνι προορισμού…Οι πρωτότυπες συνθέσεις και οι ατμοσφαιρικοί αυτοσχεδιασμοί των μελών του γκρουπ αναδεικνύουν τη μελωδικότητα, όσο και την εκφραστικότητα, των μουσικών οργάνων της Ανατολής, όπως το νέυ, η λύρα, το κανονάκι και το πολίτικο λαούτο, που υποστηρίζονται πότε από τη δυναμική και πότε από τη διακριτική παρουσία του κοντραμπάσου και των κρουστών.Η συμμετοχή του κορυφαίου Έλληνα σολίστα, Σωκράτη Σινόπουλου, κυριολεκτικά απογειώνει το κομμάτι Bosporus!

Προπώληση: 10€ – Kρατήσεις τηλεφωνικά στο 2231051075

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

3ήμερο Camp – Εργαστήρι Αρχιτεκτονικής και Πολεοδομίας, για παιδιά. Στις 10, 11 και 12 Απριλίου 2018
2018-04-10 08:00 - 2018-04-12 17:00 (Europe/Moscow) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
reBuilt my city: Ένα τριήμερο camp για παιδιά

Ένα εργαστήρι για παιδιά ηλικίας 8 έως 12 ετών μέσα απ΄το οποίο συζητάμε, ψηφίζουμε, σχεδιάζουμε και «κατασκευάζουμε» την πόλη που θέλουμε ή ονειρευόμαστε με οδηγό την παιδική φαντασία, τις ιδέες των παιδιών, τις ανάγκες τους…
Σχολεία, νοσοκομεία, μουσεία, πάρκα, πλατείες, λίμνες, ποτάμια, γέφυρες, γυμναστήρια, εκκλησίες, εμπορικά κέντρα, πολυκατοικίες, μονοκατοικίες, πεζοδρόμια, αυλές, δέντρα, μεταφορικά μέσα..… είναι μερικές από τις επιλογές που θα αποφασίσουν τα παιδιά αν θα συμπεριλάβουν στη νέα τους πόλη.
1η ημέρα: Bασικές αρχές της επιστήμης της πολεοδομίας, προβολές, φωτογραφίες, βίντεο, συζήτηση, ερωτηματολόγια, σχεδιασμός, επιλογή υλικών
2η ημέρα: ψηφοφορία για χρήσεις γης, όρους δόμησης, μακέτα, κατασκευή υλικών
3η ημέρα: κατασκευή – ολοκλήρωση μακέτας, πάρτυ, απονομή βεβαιώσεων, cd με φωτογραφίες

Διάρκεια εργαστηρίων : από τις 11 το πρωί μέχρι 6 το απόγευμα.
Ένα διάλλειμα 2 μέχρι 2.30 για μεσημεριανό γεύμα.
Δεύτερο διάλλειμα 5 με 5.15 για απογευματινό κολατσιό.

Κόστος συμμετοχής: ανά άτομο 100 ευρώ ( συμπεριλαμβάνονται τα γεύματα, τα εργαστήρια, τα αναμνηστικά διπλώματα, το πάρτυ και το CD με το φωτογραφικό υλικό από το camp)

Ο Πάνος Παπαϊωάννου live
2018-04-09 15:00 - 18:30 (Europe/Moscow) | Φθιώτιδας
Ο Πάνος Παπαϊωάννου, μετά τη συνεργασία του με τη Μελίνα Κανά ξεκινά τις ανοιξιάτικες βόλτες του με τα τραγούδια από τους δύο προσωπικούς δίσκους σε μουσική Χρυσόστομου Καραντωνίου και στίχους Δημήτρη Παπαχαραλάμπους καθώς και ένα πρόγραμμα αναφορά στο καλό ελληνικό τραγούδι. Από παλιά λαϊκά μέχρι το σήμερα, καινούρια τραγούδια αλλά και γνωστά αγαπημένα.
Ο Πάνος Παπαϊωάννου μας συστήθηκε με «Τα Μεροκάματα» των Καραντωνίου – Παπαχαραλάμπους. Ένα τραγούδι που κέρδισε την εμπιστοσύνη και την αγάπη τού κόσμου και «κατέχει» πλέον μια σταθερή θέση στις ραδιοφωνικές συχνότητες. Ακολούθησε ο πρώτος δίσκος «Ο χορός των ημερών» με τη συμμετοχή της Δήμητρας Γαλάνη, Παντελή Θαλασσινού και Λαμπρινής Καρακώστα και πρόσφατα ο δεύτερος δίσκος «Τα φώτα στην πλατεία» πάλι σε μουσική Χρυσόστομου Καραντωνίου και στίχους Δημήτρη Παπαχαραλάμπους με τη συμμετοχή του Απόστολου Ρίζου και της Μαρίας Παπαγεωργίου στο ντουέτο Αυτός που αγαπάς (Someoneyoulove – TinaDickow).
Από νεαρή ηλικία είχε την τύχη να βρεθεί δίπλα σε σημαντικούς καλλιτέχνες όπως ο Γιώργος Σταυριανός, ο Νίκος Μαμαγκάκης, η Λιζέτα Καλημέρη, ο Γιώργος Ζήκας, ο Κώστας & Βασίλης Πρατσινάκης, ο Ευγένιος Δερμιτάσογλου κ.α. και πιο πρόσφατα με τη Μελίνα Κανά σε καλοκαιρινές και χειμερινέςς εμφανίσεις με τους RomRoyale.
Μαζί του
Αλέξανδρος Κούρος – πιάνο, φωνή
Ζαχαρίας Γερασκλής – λαούτο, μπουζούκι
Στρατής Σκουρκέας – κρουστά
Φωτογραφία: Γιάννης Μαργετουσάκης
Παραγωγή: Ηχόχρωμα

Κρατήσεις τηλεφωνικά στο 2231051075 και στο 6936995142

For privacy reasons YouTube needs your permission to be loaded.I Accept

«Ο Φιφίκος, ο τεμπέλης κόκορας & η Γιγαντοχώρα και οι μικρούληδες»
2018-04-09 11:00 - 12:30 (Europe/Moscow) | Φθιώτιδας
Κουκλοθέατρο και κατασκευή κούκλας από τις Εύη Μέντζου και Μέγγυ Βελέντζα.
Τι γυρεύει ένας τεμπέλης κόκορας στην Γιγαντοχώρα μαζί με τους μικρούληδες; Πώς βρέθηκε εκεί; Ένα διαδραστικό έργο που μιλάει για την διαφορετικότητα, με γέλιο, συγκίνηση αλλά και με πολλα ευτράπελα. Τα παιδιά δίνουν λύσεις στα προβλήματα που αντιμετωπίζουν οι ήρωές μας. Γίνονται κριτές σ’έναν διαγωνισμό αλλά και ντεντέκτιβ ψάχνοντας τα κρυμμένα αντικείμενα των μικρούληδων που έχει κρύψει νωρίτερα ο τεμπέλης κόκορας. Μήπως τελικά δεν είναι τόσο τεμπέλης αυτός ο κόκορας;
Μετά την παράσταση τα παιδιά θα φτιάξουνε την κούκλα που τους άρεσε περισσότερο από το έργο.
Ώρα έναρξης : 11.00 π.μ
Είσοδος Ελεύθερη

Ματούλα Ζαμάνη live
2018-03-31 22:00 (Europe/Moscow) | Φθιώτιδας
H Mατούλα Ζαμάνη έρχεται στη Χώρα με καινούργια τραγούδια στο χρώμα του ουρανού…
Σε συνθήκη καλοκαιρίας, με δικά της περιπλανώμενα τραγούδια, λαϊκές μελωδίες της ζωής, άσματα του ποιητή εκ Μεταξοχωρίου κι αλλόκοτες ιστορίες που σφηνώνουν στην καρδιά και φυτρώνουν στον νου…
Σταθεροί συνταξιδιώτες της:
Μουσικοί
Κώστας Νικολόπουλος: ηλεκτρική και ακουστική κιθάρα
Θάνος Καζαντζής: τύμπανα – Pads
Γιάννης Κονταράτος: βιολί
Χρήστος Ψαρομήλιγκος: Βιόλα
Ηλίας Ρότσιας: ηλεκτρικό μπάσο
Αριστομένης Γούναρης: Πλήκτρα
Τεχνικοί
Ηχολήπτης FOH: Δημήτρης Δημητριάδης
Monitoring: Νίκος Κόλλιας
Φώτα: Περικλής Μαθιέλης
Φροντίδα και στοργή παραγωγής: AFTOFOTO
Η Ματούλα Ζαμάνη μας καλεί στο τραγούδι και στον χορό, στην μελαγχολία που γίνεται γέλιο και τρυφερότητα στα δάχτυλα και τις ανάσες…«Επειδή η αισθητική είναι η ηθική του μέλλοντος»

Τιμές εισιτηρίων:
Προπώληση: 13€
Πόρτα: 15€
Προπώληση – κρατήσεις τηλεφωνικά στο 2231051075 και στο 6936995142

For privacy reasons YouTube needs your permission to be loaded.I Accept

Ορφέας Περίδης - Λιζέτα Καλημέρη
2018-03-24 22:00 (Europe/Moscow) | Φθιώτιδας
Ο Ορφέας Περίδης παρέα με την Λιζέτα Καλημέρη και τέσσερις εξαίρετους μουσικούς (ακουστική κιθάρα – λαούτο: Θοδωρής Δαμουράκης, βιολί – τραγούδι: Αλέξανδρος Ιακώβου, κοντραμπάσο – τραγούδι: Κώστας Σταυρόπουλος, κρουστά: Εύη Κανέλλου), σε μια ξεχωριστή μουσική παράσταση

Το καλλιτεχνικό στίγμα του Ορφέα Περίδη, καθιστά δύσκολες και περιττές ίσως τις συστάσεις, μια και στην περίπτωση του, ο «συνθέτης» ξεπερνά τον «τραγουδοποιό», ο «τραγουδοποιός» ξεπερνά τον «τραγουδιστή» και εν τέλει τα ίδια τα τραγούδια που μας έχει χαρίσει με όλες τις παραπάνω του ιδιότητες, συγκροτούν μια καλλιτεχνική φυσιογνωμία που βάζει την υπογραφή της με καθοριστικό τρόπο στο χώρο του Ελληνικού τραγουδιού.

Η παρουσία του στις μουσικές αυτές παραστάσεις είναι δυναμική, ποιοτικά συνεπής και ανανεωμένη. Μας προτείνει ανάμεσα σε αγαπημένα τραγούδια ανθολογημένα απ’ όλη την μουσική διαδρομή του και καινούργια τραγούδια από δύο νέες μουσικές συλλογές που θα κυκλοφορήσουν σύντομα από το Ogdoo Music Group.

Η πρώτη είναι το “Paradise Plus” που θα επανακυκλοφορήσει με την προσθήκη δύο νέων τραγουδιών και η δεύτερη μουσική παραγωγή θα μας χαρίσει τραγούδια σε μουσικές του Ορφέα, στίχους Γιώργου Σιδερή και Ορφέα Περίδη και ερμηνεία από την Λιζέτα Καλημέρη.

Ο Ορφέας και η Λιζέτα ως γνωστό συναντιούνται επί σκηνής τα δύο τελευταία χρόνια, ενώ έχουν συμπράξει ξανά και στο παρελθόν.
Η μουσική σχέση των δύο καλλιτεχνών φαίνεται κατά κοινή ομολογία πως είναι αγαπητή, ενδιαφέρουσα και καλοδεχούμενη στους ακροατές. Συγγενεύουν μουσικά και ανθρώπινα με εκείνο τον χαριτωμένο τρόπο που μας δείχνει ότι μία συνύπαρξη είναι εκ βαθέων φυσική τόσο επί σκηνής όσο και δισκογραφικά.

Τιμές εισιτηρίων:
Προπώληση: 15€
Πόρτα: 18€
Προπώληση – κρατήσεις τηλεφωνικά στο 2231051075 και στο 6936995142

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

Η Ρίτα Αντωνοπούλου live στη «Χώρα»
2018-03-17 22:00 (Europe/Moscow) | Φθιώτιδας
Μαζί της στο πιάνο ο Θοδωρής Οικονόμου

Η Ρίτα Αντωνοπούλου, στη σημαντικότερη στιγμή της πορείας της, συναντά τον σπουδαίο πιανίστα Θοδωρή Οικονόμου, έναν από τους πιο καταξιωμένους νέους έλληνες συνθέτες θεατρικής και κινηματογραφικής μουσικής. Μια μουσική σύμπραξη για τη χαρά της δημιουργίας, για την ανακάλυψη μέσα από το παιχνίδι, για τη φλόγα που καίει, για τη στιγμή που περικλείει τα πάντα.
Ένα πιάνο, μια φωνή, δυο άνθρωποι που καίγονται επί σκηνής, μας παίρνουν από το χέρι και πάμε…
Ένα ρεσιτάλ ερμηνείας 2 μοναδικών καλλιτεχνών, που συνομιλούν στο σήμερα, κοιτώντας στο παρελθόν, στο παρόν και στο μέλλον. Τρυφερές εικόνες, όπου εύθραυστες μελωδίες του Μάνου Χατζιδάκι, δίνουν τη θέση τους σε ροκ μπαλάντες των Αγγελάκα και Παυλίδη, εντυπωσιακά ερμηνευμένες με ένα πιάνο και με μια εσωτερική δύναμη από τους δύο ερμηνευτές, που καθηλώνει.
Ο κόσμος του Θάνου Μικρούτσικου, συνυπάρχει και μάλλον ενώνεται με τον Leonard Cohen, την μελωδία των τραγουδιών της Edith Piaf, την υγρασία των στίχων του Θανάση Παπακωνσταντίνου, το μέγεθος του Μίκη Θεοδωράκη, την οικειότητα και την ψυχή του Σταμάτη Κραουνάκη, καθώς και με τραγούδια νέων δημιουργών, όπως του Θοδωρή Οικονόμου και του Σταύρου Σιόλα. Και όλα αυτά ερμηνευμένα με μια αλήθεια που οδηγεί στην ουσιαστική συγκίνηση.
Οργάνωση παραγωγής: Cricos

Τιμές εισιτηρίων:
Προπώληση: 10€
Πόρτα: 12€
Προπώληση – κρατήσεις τηλεφωνικά στο 22310 510175

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

Η Ρίτα Αντωνοπούλου γεννήθηκε και μεγάλωσε στην Αθήνα, όπου σπούδασε Γραφιστική στη Σχολή Γραφικών Τεχνών και Καλλιτεχνικών Σπουδών και 3 ξένες γλώσσες (Αγγλικά, Γαλλικά και Ισπανικά). Στα 18 της ξεκινάει τα πρώτα μαθήματα μοντέρνου τραγουδιού, ενώ παράλληλα πραγματοποιεί τις πρώτες επαγγελματικές δουλειές με διάφορα γκρουπ με ξένο ρεπερτόριο κυρίως. Δύο χρόνια αργότερα ξεκινάει κλασσικό τραγούδι και πραγματοποιεί και τις πρώτες εμφανίσεις εκτός Αθήνας.
Δισκογραφία – Συνεργασίες – Συμμετοχές:
Το 2000 και για δύο χρόνια συνεργάζεται με το Μίμη Πλέσσα, ερμηνεύοντας τραγούδια του συνθέτη σε πολλές συναυλίες και εκδηλώσεις.
Αμέσως μετά παρακολουθεί σεμινάρια υποκριτικής και τραγουδιού με το Σταμάτη Κραουνάκη, ο οποίος την εντάσσει στο δυναμικό της μουσικοθεατρικής του ομάδας Σπείρα-Σπείρα, στην οποία μένει για 2,5 χρόνια λαμβάνοντας μέρος στις παραστάσεις «Μπιμπερό», «On the road» και στα «Χορικά: Αιωνία θητεία στο κάλλος», παράσταση που παρουσιάζεται στο Μέγαρο Μουσικής Αθηνών και στη Μικρή Επίδαυρο το καλοκαίρι του 2006.
Το δισκογραφικό της ντεμπούτο είναι στο Cd «Πεθαίνοντας στην Αθήνα», της ομότιτλης ταινίας του Νίκου Παναγιωτόπουλου, σε συνθέσεις του Σταμάτη Κραουνάκη.
Το 2006 είναι η χρονιά σταθμός στην καριέρα της. Επιλέγεται μετά από οντισιόν από τον Θάνο Μικρούτσικο και ξεκινάει εμφανίσεις στο Σταυρό του Νότου μαζί με τον Γιάννη Κούτρα. Η συνεργασία της με τον μεγάλο μουσικοσυνθέτη είναι εξαιρετική και άφθαρτη στο χρόνο, καθώς συνεργάζεται μέχρι και σήμερα όντας η βασική του ερμηνεύτρια.
Το καλοκαίρι του 2007 ξεκινάει περιοδείες και η πρώτη της ολοκληρωμένη δισκογραφική τους δουλειά έρχεται τον Οκτώβριο του ίδιου έτους με τίτλο «Για φωνή και ορχήστρα», η οποία περιλαμβάνει αγαπημένα τραγούδια του μεγάλου έλληνα συνθέτη, διασκευασμένα από τον ίδιο μόνο για έγχορδα και πνευστά. Η δουλειά ηχογραφείται στο Μέγαρο Μουσικής Αθηνών με την Καμεράτα υπό τη διεύθυνση του διεθνούς φήμης μαέστρου Αλέξανδρου Μυράτ.
Οι εμφανίσεις συνεχίζονται στο Μύλο στη Θεσσαλονίκη μαζί με το Μανώλη Μητσιά και ύστερα από μια νέα καλοκαιρινή περιοδεία καταλήγει στη Σφεντόνα.
Το Σεπτέμβριο του 2008 την προσκαλούν για μια συναυλία στην Ολλανδία όπου παρουσιάζει αποκλειστικά τραγούδια του Έλληνα συνθέτη.
Τον Οκτώβριο επιστρέφει στο Σταυρό του Νότου μαζί με τους Θάνο Μικρούτσικο και Μίλτο Πασχαλίδη, ενώ κυκλοφορεί η νέα της δισκογραφική της δουλειά με τίτλο “Πάμε ξανά απ’ την αρχή”, σε στίχους του Οδυσσέα Ιωάννου και μουσική του Θάνου Μικρούτσικου.
Τον Ιούνιο του 2009 εμφανίζεται για πρώτη φορά στο Ηρώδειο ως σολίστ με τη συνοδεία του Θάνου Μικρούτσικου και της Καμεράτας υπό τη διεύθυνση του Αλέξανδρου Μυράτ, παρουσιάζοντας τραγούδια από τις δύο δισκογραφικές δουλειές με το συνθέτη, ενώ το Σεπτέμβριο παίρνει μέρος σε μια μαγική συναυλία στο Θέατρο Βράχων με τους Θάνο Μικρούτσικο, Υπόγεια Ρεύματα και Μίλτο Πασχαλίδη.
Το Νοέμβριο ξεκινά εμφανίσεις στις «Γραμμές» δίπλα στο Μανώλη Μητσιά, ενώ παράλληλα παρουσιάζει σε μουσικές σκηνές σε όλη την Ελλάδα μια μουσική παράσταση για πιάνο και φωνή, με πολύ μεγάλη επιτυχία.
Το καλοκαίρι του 2010 η Ρίτα Αντωνοπούλου θα συμπράξει με τον Θάνο Μικρούτσικο, τον Χρήστο Θηβαίο και τον Γιάννη Κούτρα σε μια περιοδεία σε όλη την Ελλάδα.
To Δεκέμβριο του 2010 εμφανίζεται στο Σταυρό του Νότου όπου παρουσιάζει την τρίτη της δισκογραφική δουλειά με τίτλο “Μια πόλη για δύο”, στην οποία συνεργάζεται με πολλούς σημαντικούς καλλιτέχνες.
Ο χειμώνας του 2011 τη βρίσκει να εγκαινιάζει τη χειμερινή περίοδο του γυάλινου Cabaret στο γυάλινο μουσικό θέατρο στη μουσική παράσταση Cabaret “Βερολίνο Παρίσι – Nα θυμάσαι τι ξεχνάς” ,σε σκηνοθεσία Θέμη Μουμουλίδη μαζί με τον ηθοποιό Άγγελο Μπούρα.
Την ίδια περίοδο επίσης ήταν οι παραστάσεις “Ταξιδεύοντας με το Σταυρό του Νότου” στο Μέγαρο Μουσικής Αθηνών στο πλευρό του Θάνου Μικρούτσικου, μαζί με τους Χρήστο Θηβαίο, Κώστα Θωμαΐδη και Άννα Λινάρδου.
Το καλοκαίρι του 2012, έλαβε μέρος στην τραγωδία του Ευριπίδη “Ιφιγένεια εν Αυλίδι” ως κορυφαία του χορού μαζί με τους Καρυοφυλλιά Καραμπέτη, Μηνά Χατζησάββα και Στέλιο Μάινα και πολλούς ακόμα σε σκηνοθεσία Θέμη Μουμουλίδη.
Τον ίδιο χειμώνα τραγουδά στην παράσταση “Μαουτχάουζεν” στο θέατρο Badminton τα τραγούδια της παράστασης σε μουσική Μίκη Θεοδωράκη και στίχους Ιάκωβου Καμπανέλη και παράλληλα ξεκινάει μια τεράστια περιοδεία σε όλη την Ελλάδα με μια παράσταση για πιάνο και φωνή με τον Θάνο Μικρούτσικο.
Τον Φλεβάρη του 2013 κλήθηκε για δυο παραστάσεις στο Ισραήλ στα πλαίσια ενός πανευρωπαϊκού φεστιβάλ για γυναικείες φωνές.
Το καλοκαίρι του 2013 πραγματοποιεί μεγάλη περιοδεία με αφετηρία το Ηρώδειο σε όλη την Ελλάδα, με τίτλο “Πάντα γελαστοί και γελασμένοι”, με τους Θάνο Μικρούτσικο, Μανώλη Μητσιά, Δημήτρη Μπάση και Γιάννη Κότσιρα.
Το χειμώνα του 2013 ξεκινά νέα περιοδεία με το Θάνο Μικρούτσικο σε όλη την Ελλάδα με τίτλο “Το πιο ωραίο μου τραγούδι θα σου πω”, με τη προσθήκη του εξαιρετικού Θύμιου Παπαδόπουλου στα πνευστά.
Την ίδια περίοδο πραγματοποιεί περιορισμένες εμφανίσεις με τίτλο “Λυπήσου αυτούς δεν ονειρεύονται” στο Black is Alive της Θεσσαλονίκης, με τους Γιάννη Κότσιρα και Θάνο Μικρούτσικο.

Από το Γενάρη του 2014 εμφανίζεται στην κεντρική σκηνή στο Σταυρό του Νότου με το Θάνο Μικρούτσικο και το Γιάννη Κότσιρα.
Το καλοκαίρι του ίδιου έτους πραγματοποιεί νέα μεγάλη περιοδεία σε Ελλάδα και Κύπρο μαζί με τους Θάνο Μικρούτσικο, Γιάννη Κότσιρα και μια εξαιρετική ορχήστρα.
Τον Οκτώβριο με αφορμή την κυκλοφορία του νέου άλμπουμ “Αόρατος” από τον Έλληνα συνθέτη, παραγωγό και ερμηνευτή Περικλή Κανάρη, παίρνει μέρος σε μια μοναδική παράσταση-αφιέρωμα στον καταξιωμένο στιχουργό, ποιητή και συγγραφέα Μάνο Ελευθερίου στο «Tribeca Performing Arts Center» στο Μανχάταν της Νέας Υόρκης. Μαζί της ο Βασίλης Παπακωνσταντίνου, ο Κώστας Μακεδόνας, η Λαμπρινή Καρακώστα και ο Γιώργος Καλούδης, όπου συνεργάστηκαν με κορυφαίους καλλιτέχνες από όλο τον κόσμο, συμπεριλαμβανομένων των βραβευμένων με Grammy Neil Dorfsman, John Benitez, Shane Shanahan και Ara Dinkjian.
To χειμώνα πραγματοποιείται η κυκλοφορία της τέταρτης προσωπικής δισκογραφικής της δουλειάς με τίτλο “Ζωή μου μην αργείς”, σε στίχους και μουσική του Γιώργου Ανδρέου. Στο cd συμμετέχουν ο Χρήστος Θηβαίος, ο Πάνος Κατσιμίχας, ο Μίλτος Πασχαλίδης και η Ελένη Τσαλιγοπούλου. Στα πλαίσια της παρουσίασης αυτής της δουλειάς πραγματοποιεί περιοδεία σε όλη την Ελλάδα με τον Γιώργο Ανδρέου.

Το καλοκαίρι του 2015 η Ρίτα Αντωνοπούλου συμμετέχει σε μια μεγάλη μουσική παράσταση με τίτλο “Άγιος ο έρωτας” σε όλη την Ελλάδα με τους Γιώργο Ανδρέου και Τάνια Τσανακλίδου.
Το χειμώνα του 2015 τραγουδά στην μεγάλη παραγωγή για τη ζωή του Νίκου Καββαδία “Ταξίδι στο Σταυρό του Νότου” στο θέατρο Badminton σε σκηνοθεσία Θέμη Μουμουλίδη, δίπλα στους Στέλιο Μάινα, Σταύρο Ζαλμά, Ελισάβετ Μουτάφη, Κώστα Θωμαϊδη και Θάνο Μικρούτσικο.

Από το Γενάρη του 2016 ξεκινά προσωπικές εμφανίσεις σε Ελλάδα και Κύπρο παρουσιάζοντας τη μουσική παράσταση “Το ένα φέρνει το άλλο”, την οποία συνεχίζει μέχρι και το καλοκαίρι της ίδιας χρονιάς.
Το καλοκαίρι του 2016 κάνει την πρώτη της συνεργασία με την Ελένη Βιτάλη και πραγματοποιούν συναυλίες σε όλη τη χώρα.
Το Νοέμβριο του 2016 συμμετέχει στην εξαιρετική παράσταση 9 και 5 μαζί με τους Βασίλη Παπακωνσταντίνου και Οδυσσέα Ιωάννου, σε σκηνοθεσία Παντελή Βούλγαρη, η απήχηση της οποίας οδήγησε σε μια μεγάλη καλοκαιρινή περιοδεία.
Το Φεβρουάριο του 2017 πρωταγωνιστεί στην παράσταση “Η Μήδεια του Έρωτα”, σε κείμενα Κωνσταντίνας Βαρσάμη και σκηνοθεσία του Λευτέρη Γιοβανίδη, η οποία παρουσιάστηκε στο Gazarte.

Το καλοκαίρι του 2017 συμμετέχει σε μια μεγάλη περιοδεία σε όλη την Ελλάδα με την πετυχημένη μουσικοθεατρική παράσταση “Ταξίδι στο Σταυρό του Νότου”.
Το ίδιο διάστημα ερμηνεύει με τον Βασίλη Παπακωνσταντίνου το τραγούδι “Αυτά που έχουµε ζήσει” στο νέο του δίσκο, σε στίχους Οδυσσέα Ιωάννου και μουσική Θέμη Καραμουρατίδη.
For privacy reasons YouTube needs your permission to be loaded.I Accept

Ο Θοδωρής Οικονόμου γεννήθηκε στην Αθήνα το 1973. Σπούδασε πιάνο στο Ωδείο Αθηνών με την Αλίκη Βατικιώτη και ολοκλήρωσε τις μεταπτυχιακές του σπουδές στο Royal College of Music στο Λονδίνο με καθηγήτρια την Irina Zaritskaja.

Επιστρέφοντας στην Ελλάδα, συνεργάζεται σαν πιανίστας και ενορχηστρωτής με τους Μίκη Θεοδωράκη, Θάνο Μικρούτσικο, Γιάννη Μαρκόπουλο, Νίκο Μαμαγκάκη, Διονύση Σαββόπουλο, καθώς και με ερμηνευτές όπως οι Μαρία Δημητριάδη, Μαρία Φαραντούρη, Μάριος Φραγκούλης, Χρήστος Θηβαίος, Ρίτα Αντωνοπούλου,Τάνια Τσανακλίδου, Μαργαρίτα Ζορμπαλά, Ειρήνη Καράγιαννη, Τάσης Χριστογιαννόπουλος, Χάρης Ανδριανός, Άλκιστης Πρωτοψάλτη κ.ά., δίνοντας συναυλίες στην Ελλάδα και στο εξωτερικό. Το χειμώνα του 2008 συμμετείχε σε συναυλίες των Lucio Dalla, Lara Fabian και του Justin Hayward.

Το 2004 συνέθεσε τη μουσική της τελετής έναρξης των Παραολυμπιακών Αγώνων της Αθήνας,μετά από ανάθεση της γαλλικής εταιρείας παραγωγής ΕCA2.

Συνεργάζεται με το Εθνικό Θέατρο, το Κ.Θ.Β.Ε., το Θέατρο Τέχνης, το Ελληνικό Φεστιβάλ, τα ΔΗ.ΠΕ.ΘΕ. Πάτρας,Λαμίας, Κέρκυρας, Καβάλας κ.ά.
Έχει γράψει τη μουσική για πάνω από εβδομήντα θεατρικές παραστάσεις που έχουν σκηνοθετήσει οι Robert Wilson, Γιάννης Χουβαρδάς, Νίκος Μαστοράκης, Σοφία Καραγιάννη, Μαρία Ξανθοπουλίδου, Σωτήρης Χατζάκης, Κατερίνα Ευαγγελάκου, Έλλη Παπακωνσταντίνου, Σταμάτης Φασουλής, Αντώνης Καλογρίδης, Θέμης Μουμουλίδης, Γιάννης Μπέζος κ.ά.

Έχει γράψει τη μουσική για την ταινία «Γλυκιά μνήμη» του Κυριάκου Κατζουράκη (2004) όπως επίσης και στην ταινία του Τώνη Λυκούρεση “Επαφή” (2017) καθώς και για ταινίες μικρού μήκους.

Είχε την μουσική επιμέλεια και την ευθύνη της διδασκαλίας των χορικών της πρωτότυπης μουσικής του Μάνου Χατζιδάκι στην δεύτερη αναβίωση της ιστορικής παράστασης των «Ορνίθων» του Αριστοφάνη που παρουσιάστηκε στα πλαίσια της Πολιτιστικής Ολυμπιάδας στην Κίνα το 2008 από το Θέατρο Τέχνης.

Το 2011 επιλέχτηκε από τον αμερικανό σκηνοθέτη / εικαστικό Robert Wilson για να συνθέσει τη μουσική καθώς και να παίζει πιάνο στην παράσταση «Οδύσσεια» που σκηνοθέτησε ο ίδιος και η οποία παρουσιάστηκε στην κεντρική σκηνή του θεάτρου Τσίλερ για 120 παραστάσεις και αμέσως μετά για 25 παράστασεις στο ιστορικό Piccolo teatro στο Μιλάνο, την θεατρική περίοδο 2012-13, σε συμπαραγωγή του Εθνικού Θεάτρου και του Piccolo teatro. Η παράσταση αυτή παρουσιάστηκε για δεύτερη φορά στο Piccolo Teatro την θεατρική σεζόν 2015 – 2016 για 28 ακόμα παραστάσεις με εξαιρετική επιτυχία.

Παράλληλα το χειμώνα του 2012 ξεκίνησε την συνεργασία του με τον σκηνοθέτη Θόδωρο Αγγελόπουλο για την καινούργια του ταινία με τίτλο «Η Άλλη θάλασσα», η οποία και σταμάτησε μετά τον ξαφνικό θάνατο του μεγάλου Έλληνα δημιουργού.

Έχει εκδόσει δυο προσωπικούς δίσκους με τη Μαρία Δημητριάδη (Δον Κιχώτες) και τον Τάσο Αποστόλου (Στην ίδια ζωή), ενώ τραγούδια του συμπεριλαμβάνονται σε δίσκους της Άλκιστης Πρωτοψάλτη, Τάνιας Τσανακλίδου και Μάριου Φραγκούλη(SONY CLASSICAL NEW YORK). Το 2013 εκδόθηκε σε CD η μουσική του από την παράσταση «Οδύσσεια».

Έχει συμπράξει με συμφωνικές ορχήστρες και άλλα μικρότερα σχήματα στην Κύπρο, Σικάγο, Νέα Υόρκη, Βοστώνη, Βαλτιμόρη, Λονδίνο, Τόκιο, Οζάκα, Ναγκόγια, Γλασκώβη, Εδιμβούργο, Αλεξάνδρεια, Νότια Αφρική και Πεκίνο και έχει πραγματοποιήσει solo improvisation concerts στην Ελλάδα (Αθήνα /Μουσείο Ακρόπολης – Documenta 17, Ευρωπαϊκή νύχτα μουσείων 2017), Ιταλία (Μιλάνο, Παβία, Κρεμόνα) και Ινδία (Ελληνική προεδρία ΕΕ 2014).
Τον Ιούλιο του 2017 παρουσίασε στα πλαίσια του φεστιβάλ PAFOS 2017(Πολιτιστική πρωτεύουσα ΕΕ) την νέα του μελοποίηση 10 ποιημάτων του Αλεξανδρινού ποιητή Κ.Π.Καβάφη.

Είναι ιδρυτικό μέλος της Ομάδας Τέχνης «Μύκητας», με την οποία έχουν παρουσιάσει τις παραστάσεις – performance “Επιτέλους Αδιέξοδο” (Baumstrasse) και “Το Φευγιό” (Κάσος).

Το 2011 βραβεύτηκε με το βραβείο”Δημήτρης Μητρόπουλος”από το Θεατρικό Μουσείο της Ελλάδας καθώς επίσης και για την σύνθεση της πρωτότυπης μουσικής της παράστασης «Το Τρίτο Στεφάνι» (2009-2010 Εθνικό θέατρο) στα βραβεία κοινού από το περιοδικό Αθηνόραμα.

Από το 2005 διδάσκει στην Ανώτερη Δραματική σχολή του Θεάτρου Τέχνης και στην Ανώτερη Δραματική σχολή Πράξη Επτά.

For privacy reasons YouTube needs your permission to be loaded.I Accept

O Γιάννης Αγγελάκας… σε θερμοκρασία βρασμού.
2018-03-10 21:30 (Europe/Moscow) | Φθιώτιδας
O Γιάννης Αγγελάκας έρχεται το Σάββατο 10 Μαρτίου στα Λελέικα Υπάτης και θα είναι … σε θερμοκρασία βρασμού !
O Γιάννης Αγγελάκας όλα αυτά τα χρόνια που βρίσκεται στο μουσικό μας χάρτη, δεν έπαψε ποτέ να είναι δημιουργικός, ανατρεπτικός και κυρίως ανήσυχος.Δε θα μπορούσε να μην ισχύει το ίδιο και για την μπάντα του, τους 100°C. Πάνω από δυο χρόνια τώρα, πειραματίζονται, γελάνε, γράφουν, σβήνουν και ταξιδεύουν.

Αποτέλεσμα όλων αυτών είναι πολλά και «δυνατά» live σε Ελλάδα και Ευρώπη, καθώς και ο δίσκος «Ήσυχα τραγούδια για ανέμελα λιβάδια». Με αυτόν στις αποσκευές τους θα ταξιδέψουν (και θα μας “ταξιδέψουν”) τη φετινή Άνοιξη, σε διάφορες πόλεις στην Ελλάδα και την Κύπρο.
Φυσικά πάντα υπάρχει χώρος και για επιλογές από όλη την πορεία του Γιάννη Αγγελάκα, από τις Τρύπες έως σήμερα.
Τους 100°C αποτελoύν οι:
Λαμπρινή Γρηγοριάδου στην ακουστική κιθάρα, Αλέξης Αρχοντής στα τύμπανα, Γιάννης Σαββίδης στην ηλεκτρική κιθάρα, Γιώργος Αβραμίδης στην τρομπέτα, James Wylie στο σαξόφωνο.
Την επιμέλεια του ήχου έχει ο Γιώργος Ταχτσίδης.

Τιμές εισιτηρίων:
Προπώληση 13 €
Πόρτα 15€
Προπώληση – κρατήσεις τηλεφωνικά στο 2231051075 και στο 6936995142

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

Παιδική παράσταση: «Ο Λαουτιέρης της Αγάπης»
2018-03-04 11:00 - 12:00 (Europe/Moscow) | Φθιώτιδας
…τα μάτια κλείσετε και ονειρευτείτε, το παραμύθι κάμετε, γλυκό τραγούδι!…
Η Καίτη Κουλλιά καταξιωμένη ερμηνεύτρια στο παραδοσιακό τραγούδι και έχοντας στο ενεργητικό της παιδικές μουσικές παραστάσεις έρχεται μαζί με τους συνεργάτες της να παρουσιάσουν μια διαδραστική μουσικοθεατρική παράσταση για παιδιά βασισμένη στα έθιμα και τις μουσικές του τόπου μας.

Τα παραδοσιακά μας τραγούδια είναι ο πιο φυσικός τρόπος διδασκαλίας της μουσικής στα μικρά παιδιά. Προσφέρουν μεγάλη ευχαρίστηση και τα βοηθούν να νιώθουν πιο απελευθερωμένα. Μέσα από τους μουσικούς δρόμους, τα παιχνίδια, τα λαϊκά δρώμενα, την παρουσίαση οργάνων, η μουσική έρχεται με μια νέα πρόκληση-πρόταση να διεγείρει το ενδιαφέρον και τη φαντασία των παιδιών.
Απευθύνεται σε παιδιά ηλικίας 4-9 ετών με στόχο την προσέγγιση στο λαϊκό πολιτισμό μέσα από τη μουσική, το λόγο, την κίνηση και το παιχνίδι, με τρόπο ευχάριστο και δημιουργικό.

Σενάριο-ιδέα παραμυθιού : Μαρία Παπαμιχαήλ
Νίκος Βενετάκης: λαούτο,τραγούδι
Γεωργία Μαρίνη: βιολί,κρουστά
Αρετή Κοκκίνου: κιθάρα

Ώρα έναρξης: 11.00

Διάρκεια παράστασης: 60 λεπτά

Γενική είσοδος: 6€
Πληροφορίες – κρατήσεις τηλεφωνικά στο 22310 51075

Λίγα λόγια για την Καίτη Κουλλιά
Γεννήθηκε και μεγάλωσε στην Κάλυμνο. Σπούδασε νηπιαγωγός στο Παιδαγωγικό τμήμα του Πανεπιστημίου Αθηνών. Από τα πρώτα χρόνια διαμονής της στην Αθήνα εντάχθηκε στο μουσικό τμήμα του Πανεπιστημίου και συμμετείχε σε αρκετές μουσικές παραστάσεις όπου διακρίθηκε και τιμήθηκε με υποτροφία.
Ακολουθούν συνεργασίες με τους Γιάννη Βόγλη σε μουσικό-θεατρικές παραστάσεις, Μαρίζα Κωχ, Χρόνη Αηδονίδη, Γιώργο Νταλάρα, Λαυρέντη Μαχαιρίτσα, Παντελή Θαλασσινό, Χρήστο Τσιαμούλη, Ορφέα Περίδη, Δήμητρα Γαλάνη, Γλυκερία,κ.α σε εμφανίσεις και συναυλίες σε Ελλάδα, Κύπρο, Γερμανία, Γαλλία, Βέλγιο, Ουκρανία, Ηνωμένες Πολιτείες και Αυστραλία.
Από το 2012 -2014 συνεργάζεται με την ορχήστρα Μίκη Θεοδωράκη.
Το 2001 τιμήθηκε με το 3ο βραβείο στο φεστιβάλ Παραδοσιακής μουσικής από όλο τον κόσμο στη Σαμαρκάνδη του Ουζμπεκιστάν.
Από το 2004 φοιτά στο Εθνικό Ωδείο, στη Σχολή του Σύγχρονου Ελληνικού Τραγουδιού.
Επίσης, συμμετείχε σε παραστάσεις στο θέατρο Ηρώδου του Αττικού, Μέγαρο
Μουσικής Αθηνών και Θεσσαλονίκης.
Έχει στο ενεργητικό της 7 προσωπικούς δίσκους, εκ των οποίων οι 2 αναφέρονται σε τραγούδια του αιγαίου, καθώς και πολλές συμμετοχές σε παραγωγές άλλων δημιουργών.
Συμμετέχει σε παιδικές μουσικοθεατρικές παραστάσεις όπως τα ”Τραγούδια απ’ το Βυθό” που έχει χαρακτηριστεί ως εκπαιδευτικό πρόγραμμα από το Υπουργείο Παιδείας.
Τον Απρίλιο του 2015 συμμετέχει στην παιδικό έργο του Γιώργου Φραντζολά ”Εκδρομή με τον Αίσωπο” στο Μέγαρο Μουσικής Αθηνών,σε σκηνοθεσία Κώστα Φλοκατούλα.
Παράλληλα παρουσιάζει σε παιδικούς σταθμούς και νηπιαγωγεία τις μουσικοθεατρικές παραστάσεις, ”Μουσική Ροδιά” και ”Ο Λαουτιέρης της Αγάπης”.

Καίτη Κουλλιά & Νίκος Βενετάκης
2018-03-03 21:30 (Europe/Moscow) | Φθιώτιδας
Το Σάββατο 3 Μαρτίου 2018 η Καίτη Κουλλιά μαζί με τον Νίκο Βενετάκη ανταμώνουν στον Τόπο Τεχνών «Χώρα» για να παρουσιάσουν γνωστά τραγούδια αγαπημένων συνθετών, παραδοσιακά αιγαιοπελαγίτικα αλλά και τραγούδια από την δισκογραφική τους δουλειά.
Μαζί τους επί σκηνής η Γεωργία Μαρίνη στο βιολί και η Αρετή Κοκκίνου στην κιθάρα.

Τιμές εισιτηρίων:
Προπώληση: 8€
Πόρτα: 10€
Προπώληση – κρατήσεις τηλεφωνικά στο 22310 510175

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

Δημήτρης Ζερβουδάκης & Μελίνα Κανά
2018-02-23 21:30 (Europe/Moscow) | Φθιώτιδας
Όταν η αγάπη για τη μουσική γίνεται πηγή έμπνευσης, γεννιέται η δημιουργία, το όραμα, η χαρά, το σμίξιμο. Συστατικά που ένωσαν δύο αγαπημένους καλλιτέχνες, τον Δημήτρη Ζερβουδάκη και τη Μελίνα Κανά σε ένα κοινό αντάμωμα στον χρόνο και στον χώρο.
Μαζί στη σκηνή και μέσα από τα τραγούδια της μακροχρόνιας διαδρομής τους -τραγούδια που έχουν αποτυπωθεί μέσα μας- απλώνουν την πολύτιμη πραμάτεια τους, τους στίχους και τις μουσικές και εναλλάσσουν τον ρεαλισμό με την φαντασία, την ψυχαγωγία με την διασκέδαση.
Δύο καλλιτέχνες με συγγενικές μουσικές καταβολές ο Δημήτρης Ζερβουδάκης ένας από τους πιο σημαντικούς τραγουδοποιούς με τραγούδια «σταθμούς» στην ελληνική μουσική σκηνή και η Μελίνα Κανά καταξιωμένη ερμηνεύτρια των σπουδαιότερων από τους σύγχρονους δημιουργούς, ενώνονται φέτος σε έναν κοινό στόχο, τα τραγούδια να γίνουν σημείο συνάντησης τόσο για τους ίδιους, όσο και για μας που ταξιδεύουμε με τον ίδιο τρόπο… αντλώντας δύναμη και αισιοδοξία μέσα από τη μουσική.

Μαζί τους επί σκηνής :
Χρυσόστομος Καραντωνίου, κιθάρα
Παναγιώτης Κουτσούρας, μπουζούκι
Γιώργος Μακρής, πνευστά
Θάνος Κολοκυθάς, μπάσο
Δημήτρης Οικονομίδης, πλήκτρα
Θανάσης Αρχανιώτης, τύμπανα
Νίκος Παπαδόπουλος, ηλεκτρική κιθάρα

Ηχοληψία : Μάκης Δρακόπουλος
Οργάνωση Παραγωγής :Νaman Production & Ηχόχρωμα

Τιμές εισιτηρίων:
Προπώληση: 15€
Πόρτα: 18€
Προπώληση – κρατήσεις τηλεφωνικά στο 22310 51075 και στο 6936995142

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

Ο Ψαρογιώργης ζωντανά στη «Χώρα»
2018-02-17 21:30 (Europe/Moscow) | Φθιώτιδας
O Γιώργος Ξυλούρης, ή «Ψαρογιώργης» έρχεται στη «Χώρα» για μία μοναδική παράσταση
Ο Γιώργος Ξυλούρης, ή «Ψαρογιώργης» όπως τον φωνάζουν στην Κρήτη, καταφέρνει πάντα να συνδυάζει με ένα απόλυτα αρμονικό και καλαίσθητο τρόπο τον αυστηρό και λιτό ήχο της κρητικής παράδοσης με κάποια επίλεκτα σύγχρονα στοιχεία, που τονίζουν την ελεύθερη «πτήση» της φαντασίας.
Αυτός ο σπάνιος συνδυασμός προκύπτει μέσα από τη βαθειά βιωμένη του σχέση με την κρητική μουσική που ξεκινά στα παιδικά του χρόνια στο χωριό του, τα Ανώγεια, και μέσα από μια πλούσια εμπειρία στο πλαίσιο συνεργασιών με μουσικούς από άλλες συγγενικές παραδόσεις καθώς και με κορυφαίους καλλιτέχνες της σύγχρονης μουσικής σκηνής.
Με λίγα λόγια ο Γιώργος Ξυλούρης είναι ένας καλλιτέχνης με αφετηρία μια πολύ συγκεκριμένη προέλευση και καταγωγή, αλλά που προχωρά από ‘κει στη συνέχεια ελεύθερα και χωρίς περιορισμούς.
Στο πρόγραμμα που θα παίξει στη «Χώρα» θα παρουσιάσει παραδοσιακά κομμάτια, δικές του συνθέσεις και αυτοσχεδιασμούς με σκοπό να μυήσει τους ακροατές του σε μια διάσταση της κρητικής μουσικής που βρίσκεται πέρα και μακριά από τις συνηθισμένες φολκλορικές αναφορές, σε ένα πολύ ευρύτερο πεδίο διαχρονικών αρχέτυπων και αυθεντικής έκφρασης.
Μαζί του θα παίξουν ο Γιάννης Παπατζανής (κρουστά, φωνή) και ο Ζαχάρης Σπυριδάκης (λύρα), δυο από τους πιο ανοικτούς και καινοτόμους μουσικούς της σημερινής Κρήτης.

Τιμές εισιτηρίων:
Προπώληση: 10€
Πόρτα: 13€
Προπώληση – κρατήσεις τηλεφωνικά στο 2231051075 και στο 6936995142

Περισσότερα για τον Ψαρογιώργη: facebook/Γιώργης Ξυλούρης – George Xylouris

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

Ελένη Τσαλιγοπούλου & Boğaz Musique LIVE
2018-02-03 22:00 (Europe/Moscow) | Φθιώτιδας
H Ελένη Τσαλιγοπούλου και οι Boğaz Musique ταξιδεύουν στην Ελλάδα , έρχονται στα Λελέικα Υπάτης και μας προσκαλούν σε μία συναρπαστική συναυλία !
Με την αυθεντική ατμόσφαιρα και τη μαγεία ενός post μικρασιάτικου πάλκου, προσαρμοσμένου στα ηχητικά δεδομένα και τις προκλήσεις της νέας εποχής, η Ελένη Τσαλιγοπούλου και οι Bogaz Musique στήνουν μία υπέροχη μουσική γιορτή, γεμάτη από πολύτιμα τραγούδια που όλοι έχουμε αγαπήσει. Τραγούδια από την παράδοση, το ρεμπέτικο, το λαϊκό, τραγούδια μεγάλων δημιουργών, σύγχρονα και κλασσικά, αλλά και ολοκαίνουργια τραγούδια από το νέο album της Ελένης και των Boğaz που ήδη έχουν προκαλέσει αίσθηση.
Με ιδιαίτερο, καλοδουλεμένο και αριστοτεχνικά ανανεωμένο ήχο, τον bogazήχο που έχουν διαμορφώσει από κοινού τα τελευταία χρόνια, αλλά και με τις καθηλωτικές ερμηνείες και τον υπέροχα επικοινωνιακό τρόπο της Ελένης Τσαλιγοπούλου, κάθε συναυλία θα είναι μια συναρπαστική, λυτρωτική μουσική εμπειρία.
Οι Boğaz Musique είναι οι:
Σπύρος Χατζηκωνσταντίνου – κιθάρες, μπαγλαμά
Αριστείδης Χατζησταύρου – κιθάρες
Αποστόλης Τσαρδάκας – κανονάκι, τζουρά, μπαγλαμά
Χάρης Κελλάρης – μπάσο
Αλέκος Σπανίδης – τύμπανα
Αργύρης Διαμαντής – κρουστά

Τάκης Σπυρόπουλος – ηχοληψία
Νεκταρία Εμμανουηλίδου – φωτισμοί
Τάσος Βρεττός – φωτογραφίες
Artwork: Κωνσταντίνος Γεωργαντάς

Τιμές εισιτηρίων:
Προπώληση: 13€
Πόρτα: 15€
Προπώληση – κρατήσεις τηλεφωνικά στο 22310 51075

https://www.youtube.com/watch?v=5qsyPBmvC0U

For privacy reasons YouTube needs your permission to be loaded.I Accept

Bake Off For Charity
2018-01-29 11:00 - 20:00 UTC | South Campus, 1234 Apple Avenue, New York City, NY, 111111, United States
Maecenas leo nisi, efficitur at felis sit amet, lacinia auctor quam. Aliquam euismod pretium mattis. Aenean sollicitudin orci non orci gravida ullamcorper. Duis utres odios pellentesque, efficiturs odio vitae, aliquams arcu. Sed pulvinar lacus at neque imperdiet lobortis. Phasellus eget lectus rutrum, fringilla nibh ut, convallis orci. Quisque magna risus, lacinia a pharetra vel, gravida ac mi. Aenean ac interdum nisi, et vehicula nisl. Suspendisse potenti. Cras leo ex, congue eget dignissim nec, porta maximus erat. Etiam ornare arcu neque, in viverra eros egestas eu. Mauris diam velit, dictum et vehicula nec, sagittis nec sapien. Donec tincidunt purus et justo porttitor, non porttitor quam fermentum orci non aliquams arcu dolores ipsums.
Donec maximus a ante sit amet nisl nisi at arcu. Donec lobortis libero ex, a sollicitudin neque volutpat. Aenean pretium nisi id lectus cursus sagittis. Aliquam sit amet nisl pretium, consectetur purus non, porta libero. Integer dui dui, porta non mollis sit amet, pharetra nec risus. Donec fringilla ex non arcu auctor, vel faucibus felis pharetra. Pellentesque condimentum suscipit mi. Sed pretium, tellus et efficitur dapibus, metus nunc gravida ante, at interdum nisl nisi at arcu. Donec lobortis libero ex, a sollicitudin neque dapibus vitae. Maecenas volutpat est sit amet leo pretium mollis eu a odio dolores ipsums ficilis etras.

Σταύρος Σιόλας LIVE
2018-01-27 22:00 (Europe/Moscow) | Φθιώτιδας
Ο Σταύρος Σιόλας, μία από τις πιο ιδιαίτερες και σημαντικές φωνές της γενιάς του έρχεται στη «Χώρα»

Ο Σταύρος Σιόλας ένας καταξιωμένος τραγουδιστής και τραγουδοποιός με βαθειά ελληνική μουσική ρίζα και με τραγούδια που έχουν ευρέως αγαπηθεί από το κοινό, μια φωνή με ξεχωριστή χροιά και έντονα προσωπικό στίγμα σε μια παράσταση που αντλεί την έμπνευση της από την παράδοση, τον λυρισμό και τη σύγχρονη ελληνική τραγουδοποιία.
Θα μας ταξιδέψει ο ίδιος με τη φωνή του από «της Άρνης το νερό» μέχρι το «Χωρίς εσένα», τα «Διόδια», την «Προσμονή», το «Κάθε φορά» και άλλα δικά του τραγούδια που έχουν κάνει μεγάλη αίσθηση τα τελευταία χρόνια αλλά και τραγούδια γνωστά κι αγαπημένα από τον Μάνο Χατζιδάκι μέχρι τον Θανάση Παπακωνσταντίνου.
Οι Διονυσιακοί ήχοι της γκάιντας , του κλαρίνου αλλά και ο λυρισμός που αποπνέει το πιάνο και το φλάουτο θα συμπληρώσουν την ατμόσφαιρα της βραδιάς!

Τιμές εισιτηρίων:
Προπώληση: 10€
Πόρτα: 13€
Προπώληση – κρατήσεις τηλεφωνικά στο 22310 51075

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept
